ROZHODNUTIE KOMISIE
zo 14. decembra 2006
o vyrovnaní účtov určitých platobných agentúr v Nemecku a Spojenom kráľovstve na základe výdavkov financovaných Záručnou sekciou Európskeho poľnohospodárskeho usmerňovacieho a záručného fondu (EPUZF) v rozpočtovom roku 2003
[oznámené pod číslom K(2006) 6506]
(Len znenia v anglickom a nemeckom jazyku sú autentické)
(2006/936/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1258/1999 zo 17. mája 1999 o financovaní spoločnej poľnohospodárskej politiky (1), a najmä na jeho článok 7 ods. 3,
po porade s Výborom pre fond,
keďže:
(1)
V rozhodnutiach Komisie 2004/451/ES (2) a 2005/738/ES (3) sa za rozpočtový rok 2003 vyrovnali účty všetkých platobných agentúr s výnimkou nemeckej agentúry „Bayern-Umwelt“ a britských platobných agentúr „DARD“ a „NAW“.
(2)
Vzhľadom na nové údaje poskytnuté Nemeckom a Spojeným kráľovstvom a po doplnkovom overení môže Komisia prijať rozhodnutie o pravdivosti, úplnosti a presnosti predložených účtov príslušnej nemeckej platobnej agentúry „Bayern-Umwelt“ a britských platobných agentúr „DARD“ a „NAW“.
(3)
Pri vyrovnávaní účtov príslušnej nemeckej a príslušných britských platobných agentúr Komisia musí zohľadniť sumy, ktoré už boli strhnuté Nemecku a Spojenému kráľovstvu na základe rozhodnutí 2004/451/ES a 2005/738/ES.
(4)
V súlade s druhým pododsekom článku 7 ods. 3 nariadenia (ES) č. 1258/1999 sa toto rozhodnutie prijíma bez toho, aby boli dotknuté rozhodnutia, ktoré čiastočne prijala Komisia, s cieľom vylúčiť z financovania Spoločenstva výdavky, ktoré sa neuskutočnili v súlade s predpismi Spoločenstva,
PRIJALA TOTO ROZHODNUTIE:
Článok 1
Účty nemeckej platobnej agentúry „Bayern-Umwelt“ a britských platobných agentúr „DARD“ a „NAW“ na základe výdavkov financovaných Záručnou sekciou Európskeho poľnohospodárskeho usmerňovacieho a záručného fondu (EPUZF) v rozpočtovom roku 2003 sa týmto vyrovnávajú.
Sumy, ktoré má každý z členských štátov v súlade s týmto rozhodnutím vrátiť alebo ktoré sa im majú vyplatiť, sú stanovené v prílohe.
Článok 2
Toto rozhodnutie je určené Spolkovej republike Nemecko a Spojenému kráľovstvu Veľkej Británie a severného Írska.
V Bruseli 14. decembra 2006